Exqrch/javanese-Komodo-pixelgpt huggingface dataset:
Ing 8 Juli 2008, Ubisoft akuisisi Hybride Technologies, yaiku studio kaloka ing Montreal kanggo spesifik pagawéan kreasi visual efek ing sinema, televisi lan iklan.
Digawé punjul 15 taun kapungkur, Hybride dhuweni 100 anggota tim
Studio iki wis ngasilaké filem, kaya ta "Avatar", "300", "Frank Miller's" "Sin City" lan seri "the Spy Kids"
Ing 2009, Ubisoft akuisisi domain Imaginetown.com saka S
Crowley, yaiku penulis, ilustrator, mantan teknisi gambar lan kreator The Ghostniks seri Petualangan pemburu saka Walt Disney
Ing 22 Januari 2013, Ubisoft akuisisi "" saka THQ nganggo duit $3.265 yuta, uga memper kaliyan THQ Montreal nganggo $2.5 yuta
Ubisoft iku saka 4 perusahaan video game ing dunya ning taun 2009, ning studio, Ubisoft Corp
dhuweni pekerja paling akèh kapindho ing dunya sing uga kalebu ning staff developer lan akèh divisi
Ana divisi lan pekerja sing kalebu nalika Ubisoft ngadheg lan ana sing lumebu lan digawé salajengipun Ubisoft ngadheg: Uplay
Uplay iku distributor digital, digital menejemen HAKI, multiplayer lan komunikasi servis saka Ubisoft.
Brie Brie inggih punika kèju mawi tèkstur ingkang lunak saking susu sapi ingkang dipun"pasteurisasi" ingkang asalipun saking Prancis
Brie punika dipun"produksi" ing laladan Ile-de-France ingkang manggèn wonten ing sisih wétan kutha Paris
Sadèrèngipun transportasi ing Prancis mekar, kèju punika boten saged dipunkintun dhateng laladan sanès kejawi kutha Paris, saéngga tiyang-tiyang asring nyebat "kèju Paris"
Kéju Brie Prancis asli ngginakaken susu sapi ingkang boten dipun"pasteurisasi" saéngga raosipun langkung komplèks
Déné kèju Brie ingkang dipun"ekspor" dhateng nagara sanès punika ngginakaken susu sapi ingkang dipun"pasteurisasi" saéngga saged tahan langkung dangu lan boten gampil kénging infeksi saking baktèri
Brie ingkang dipunsebat minangka "ratu" utawi "ratu" keju punika sampun dipunmangertosi saking abad kaping 8
Atusan taun kepengker, kèju Brie dipuncaosaken minangka upeti dhumateng ratu-ratu Prancis ing jaman mau
Bukti sinerat ingkang tuwa dhéwé babagan kèju punika kapanggihaken wonten ing taun 774 M
Charlemagne, panguwaos Prancis kala punika nyobi kèju Brie lajeng paring dhawuh supados kalih tumpuk kèju mau dipunkintun marang piyambakipun saben taun
Raja Louis XVI ugi remen kaliyan kèju punika
Miturut cariyosipun, nalika piyambakipun nembé sekarat punika nyuwun dipunsajèkaken kèju Brie minangka sajèan ingkang pungkasan
Amargi kondhangipun ing kalangan kraton, kèju Brie pikantuk ajejuluk "Raja Kèju lan Kèju Raja-ratu" ("Roi de Fromages et Fromage de Rois") déning Androuet lan Chabot ing taun 1985
Keju punika gadhah wujud bunder kados kuwé mawi 25 cm dumugi 40 cm
Kèju mawi diameter 15 cm dumugi 22 cm ugi kénging kanggé sesadéan
Bobot saking kèju Brie punika kirang langkung antawisipun 1 kg dumugi 2 kg
Kèju Brie saged kapanggih dipunsadé wonten ing wungkusan kotak kayu
Prosès damel Kèju Brie
Kanggé damel kèju Brie punika dipun-ginakaken susu sapi ingkang dipunpanasaken dumugi boten langkung saking 37 °C lan rennet ugi dipuntambahaken
Dadih lajeng dipuncithak kanthi ngginakaken séndhok ageng ingkang wonten bolonganipun ingkang dipunwastani "pelle à brie"
Lajeng dadih mau dipunsukaken ing cithakan lan dipungaringaken satunggal dinten
Lajeng dipuntambah malih kaliyan sarem kanggé ngimbangi rasa legi saking susu ingkang dipun-ginakaken
Sadèrèngipun dipunmatengaken, jamur "Penicillium camemberti" kaginakaken saéngga kadhapuk kulit kanthi warna putih ing pérangan njawi kèju
Prosès ingkang pungkasan punika pematengan wonten ing gudhang ngandhaping lemah utawi guwa ingkang nelasaken wekdal paling sakedhik sekawan minggu
Wonten manéka variasi saking kèju Brie asli ingkang saged kapanggih, nanging naming kalih jinis kèju Brie ingkang pikantuk sertifikasi AOC
Kèju kanthi bobot 2.5 - 3 kilogram punika wiwitanipun dipundamel wonten ing Meaux, ing laladan Brie.
Brie de Meaux dipundamel saking susu sapi mentah nalika wulan Juli dumugi Maret
Tèkstur saking kèju punika lembut kanthi warna ingkang éwah dados kuning pucet nalika mateng
Permukaan saking kèju punika warninipun putih mawi bintik-bintik warna jingga
Brie de Melun punika gadhah raos ingkang langkung landhep lan ugi langkung asin tinimbang Brie de Meaux
Saking ukuranipun, Brie de Melun gadhah diameter ingkang langkung alit saéngga dipunwastani minangka "adhi" saking Brie de Meaux
Benten kaliyan Brie de Meaux, Brie de Melun boten ngginakaken rennet nalika prosès koagulasi wonten ing susu nanging ngginakaken bakteria asem laktat lan mbetahaken wekdal ingkang langkung dangu
Wekdal paling sakedhik ingkang dipunbetahaken nalika prosès koagulasi wonten ing Brie de Melun punika 18 jam, déné wonten ing Brie de Meaux namung 30 menit
Asalipun punika saking kutha ingkang sami kaliyan kèju mau inggih punika Coulommiers ing Ile-de-France
Kèju punika ngginakaken prosès pematengan kalih minggu
Ukuran saking kèju punika 1/3 saking ukuran kèju Brie paling ageng mawi rasa ingkang alus
Amargi dipunproduksi déning indhustri lajeng kèju punika saged kapanggih wonten ing pundi kemawon lan wayah menapa kemawon
Kèju punika sakedhik bènten kaliyan kèju Brie sanèsipun amargi ing lumah kèju punika dipuncaosi godhong pakis
Rasa lan métodhe anggènipun damel kèju punika wonten miripipun kaliyan Coulommiers
Brie Jerman punika kalebet tiruan saking Brie Prancis
Bobot saking Brie Jerman punika kirang langkung 1 kg dumugi 3 kg ingkang dipunmatengaken kanthi maksimal 4 minggu
Kèju punika ugi wonten ingkang dipuncaosi bumbon crakèn ingkang dipuntambahaken dhateng kèju sadèrèngipun dipunmatengaken
Brie saking susu menda
Kèju punika boten ngginakaken susu sapi, nanging susu menda
Werna saking kèju punika langkung enem tinimbang kèju Brie ingkang kadamel saking susu sapi.
Molière Jean-Baptiste Poquelin, ugi kawéntar minangka "nama panggung" Molière ,(#ALIH) inggih punika satunggaling dramawan lan aktor Prancis ingkang dipunwastani minangka salah satunggaling "empu" komèdi wonten ing kasusastraan Kulon
Molière punika asalipun saking kulawarga ingkang tansah cekap lan naté sekolah wonten ing Jesuit Clermont College (sapunika Lycée Louis-le-Grand), Molière punika panci tiyang ingkang trep kanggé nggarap babagan teater
Pengalaman kanthi dangu tigawelas taun minangka aktor mubeng ndadosaken keprigelan anggènipun ing donyaning komedi nalika piyambakipun ugi wiwit nyerat, nggabungaken unsur-unsur Commedia dell'Arte kaliyan komèdi Prancis ingkang langkung inggil
Lantaran pambiyantu sapérangan aristokrat kalebet adhi kandung Louis XIV, Molière medal wonten ing pagelaran ingkang dipuntanggap déning sang Raja ing Louvre
Nglakonaken satunggaling drama klasik karya Pierre Corneille lan satunggaling "farce" karyanipun piyambak, "Le Docteur amoureux" ("The Doctor in Love"), Molière pikantuk ngginakaken ruwang Salle du Petit-Bourbon ing Louvre, satunggaling aula kanggé manéka pagelaran teater
Lajeng, Molière pikantuk ngginakaken Palais-Royal
Saénipun pihak astana punika lajeng medalaken dana pènsiyun kanggé kelompokipun lan gelar "Troupe du Roi" (Kelompok Teater Raja)
Molière lajeng nyambut damel minangka panyerat resmi kanggé adicara panglipur astana
Sanajan Molière punika dipunremeni déning pihak astana lan warga Paris, satir-satir karya Molière punika mancing kritik saking kaum moralis lan pihak Gréja
"Tartuffe ou l'Imposteur" ("Tartuffe or the Hypocrite") lan seranganipun marang kamunafikan religius tansah pikantuk kecaman saking pihak Gréja déné "Don Juan" dipunpenging pentas
Upayanipun Molière ing manéka bab lan profesi ing donyaning teater wiwit nganggu kasarasanipun lan ing taun 1667, Molière kedah ngaso saking donyaning panggung
Ing taun 1673 nalika méntasaken karya pungkasanipun "Le Malade imaginaire" ("The Imaginary Invalid"), Molière, ingkang gerah TBC paru-paru, ujug-ujug watuk tanpa mandeg nalika meranaken dados Argan ingkang gerah hipokondria
Piyambakipun ngrampungaken pagelaran mau nanging banjur semaput lan tilar donya
Nalika gesangipun wonten ing Paris, Molière saestu damel reformasi Prancis
Putra saking ahli dékorasi interior ("tapissier") Jean Poquelin, keturunan satunggaling kulawarga ageng penyadé saking Beauvais lan Marie Cressé, putri saking satunggaling kulawarga "borjuis", Jean Baptiste Poquelin kélangan ibunipun nalika umur 10 taun lan katingalipun boten celak kaliyan bapakipun
Bibar ibunipun séda, piyambakipun manggèn kaliyan bapakipun wonten ing nginggilipun Pavillion de Singes di rue Saint-Honoré ing satunggaling wewengkon èlit Paris
Prakiraan paling ageng punika pendidikanipun kawiwitan ing sekolah omahan ing Paris; lajeng piyambakipun ketampi wonten ing Jesuit College de Clermont ingkang "bergengsi"
Wonten ing mriku piyambakipun ngrampungaken sekolahipun ing lingkungan akademis ingkang ketat lan kaku
Nalika umur 18 taun Jean Poquelin sampun ngatur supados putranipun marisi gelaripun ("Tapissier ordinaire de la chambre du Roi") ingkang sampun piyambakipun tumbas saking asil saking nyambut damel wonten ing proyek pawiyaran ruwang-ruwang astana ingkang dipunprakarsani déning Richelieu
Gelar mau namung mbetahaken nyambut damel 3 wulan lan ongkos wiwitan 1200 livre; gelar mau kanthi gaji 300 livre setaun lan lan maringi sapérangan kontrak ingkang mbathèni
Poquelin enèm ugi naté ngangsu kawruh minangka pengacara provinsi nalika taun 1642, ing Orléans, nanging boten dipunsebataken menapa piyambakipun lulus menapa boten
Kala punika piyambakipun ndhèrèk menapa gegayuhan bapakipun
Piyambakipun naté srawung kaliyan kalangan ningrat lan kadosipun pakaryan ingkang saé sampun samekta, mangsa ngajeng ingkang saé kanggé priyantun enèm kanthi umur 20 ing Prancis abad kaping 17
Lajeng Molière dados boten remen malih kaliyan gegayuhan bapakipun
Nalika umur 21 taun piyambakipun langkung milih nyambut damel ing donyaning panggung
Ing wulan Juni 1643 piyambakipun nilaraken kalungguhan sosial lan rencana kulawarga kanggé mangsa ngajengipun lajeng ing donyaning teater
Bibar nilaraken bapakipun, piyambakipun gabung kaliyan Madeleine Béjart ingkang ayu ingkang naté kaloka lajeng damel L'Illustre Théâtre mawi béaya 630 livre.
Sedhèrèk-sedhèrèk boten dangu lajeng ugi gabung
Kelompok teater ingkang nembé jumeneng mau bangkrut ing taun 1645
Molière sampun dados pimpinan golongan mau, amargi sapérangan kesagedan akting lan pendidikan hukumipun
Nanging golongan mau gadhah utang ingkang ageng , sapérangan ageng kanggé béaya nyéwa papan pagelaran (satunggaling lapangan tenis kanggé Jeu de Paume) saéngga gadhah utang 2000 livre
Para ahli sajarah kathah ingkang bènten pamanggihipun babagan sinten ingkang nglunasi utang mau, bapakipun utawi pacar saking salah satunggal anggota golongan mau ; ingkang kedah dipuncathet punika bibar 24 mlebet kunjara, Molière aktif malih wonten ing donyaning kagunan peran
Kala punika Molière wiwit ngginakaken pseudonim (sesinglon) "Molière", punika saged ugi kainspirasi déning satunggaling désa alit kanthi nama sami ing wewengkon Prancis Kidul ingkang celak kaliyan Le Vigan
Prakiraan piyambakipun ngewahi namanipun kanggé njagi namanipun sang bapak saking isin amargi gadhah satunggaling aktor ing kulawarganipun (profesi aktor, sanajan boten dipunanggep andhap déning nagara ing mangsa pamaréntahan Louis XIV, taksih kénging dipunkubur ing pamakaman umum)
Bibar sampun bébas saking kunjara, Molière lan Madeleine ngawontenaken pagelaran teater mubengi provinsi
Pagesangan ingkang kados makaten kelampahan kirang langkung 12 taun, wiwitanipun Molière namung dolanan Charles Dufresne lajeng damel kelompokipun piyambak ingkang sukses lan pikantuk panjurung saking rayi kandhung Raja, Philippe d'Orléans
Wonten sapérangan karya ingkang taksih wonten ing mangsa sapunika ingkang dipundokumentasiaken déning La Grange
Ingkang paling patut punika "L'Etourdi" lan "Le docteur amoureux"
Kanthi kalih karya punika Molière lajeng nilaraken prabawa Commedia dell'arte Italia kanthi gaya improvisasi ingkang sampun mlebet ing karyanipun ingkang wiwitan lan nedahaken kapinteran anggènipun ngolok-olok ingkang samangké dados andelanipun
Wonten ing lelampahan piyambakipun kepanggih kaliyan Pangeran Conti, gubernur Languedoc ingkang dados panyokongipun lan maringi nama kelompokipun kanthi nama sang Pangeran
Kekancan punika lajeng kapungkasan, nalika Conti bibar kénging sifilis (kasil saking nelasaken dalu kaliyan "pelacur", sanès kaliyan "gundik"ipun) gadhah upaya nyelakaken piyambakipun kaliyan agami supados énggal waras saking penyakitipun
Conti ngangkat satunggaling penasihat keagaaman, trep kaliyan "pakulinan" ing jaman mau ingkang menging piyambakipun srawung lan nyokong aktor kanggé gabung kaliyan mungsuh-mungsuh Molière wonten ing "Parti des Dévots" lan Compagnie de Saint Sacrement
Ing Lyon, Mademoiselle Duparc ingkang dipunmangertosi minangka "Marquise" gabung kaliyan golongan Molière
Kala punika Marquise terus dipuncelaki kanthi sia-sia déning Pierre Corneille lajeng dados pasangan Jean Racine
Racine nawekaken karya tragedinipun "Théagène et Chariclée" dhateng Molière (satunggal saking sapérangan karya wiwitan ingkang dipunserat Racine bibar nilaraken studi téyologi), nanging Molière boten purun mentasaken, sanajan piyambakipun nguyak Racine supados tansah nguyak kariripun
Boten dangu bibar punika Molière dukha marang Racine nalika dipunmangertosi bilih Racine kanthi ndelik-ndelik sampun ngandharaken karya tragedinipun dhateng golongan teater Hôtel de Bourgogne
Molière kepeksa dugi ing Paris kanthi "bertahap", manggèn wonten ing njawi pinten minggu kanggé ngakrabaken piyambakipun kaliyan kaum ingkang terpandang lan nengga supados reputasinipun nyebar ing Paris
Molière dugi ing Paris nalika taun 1658 lan péntas wonten ing ngajengipun Raja ing Louvre (rumiyin dipunséwakaken minangka papan pagelaran) wonten ing karya tragèdi Corneille kanthi irah-irahan "Nicomède" lan wonten ing satunggaling "farce" kanthi irah-irahan "Le docteur amoureux" ("The Doctor in Love") lajeng suksès
Piyambakipun pikantuk gelar "Troupe de Monsieur" ("Monsieur" ingkang dipunmaksud punika rayi kandhung Raja) lan kanthi pambiyantu saking Monsieur, kelompokipun gabung ing satunggaling golongan Commedia dell'arte kondhang saking Italia
Piyambakipun dados kondhang sanget ing kelompokipun, "Petit-Bourbon", lan ing tanggal 18 Novèmber 1659, piyambakipun méntasaken pagelaran perdana "Les Précieuses Ridicules" ("The Affected Young Ladies")
"Les Précieuses Ridicules" punika ingkang kapisan saking sapérangan karya Molière anggènipun damel satir ngèngingi tumindak lan éthok-éthok tartamtu wonten ing masarakat ingkang kathah kadadosan ing Prancis
Kalangan wiyar nampi panyaruwé bilih alur saking cariyos punika dhedhasar "Le Cercle des Femmes" karya Samuel Chappuzeau saking taun 1656
Molière intinipun nyindir Académie Française, satunggaling 'organisasi' ingkang dipundamel déning Richelieu kanggé ngorganisir lan damel klasifikasi paugeran-paugeran kanggé donyaning téater Prancis ingkang nembé mekar, lan dipunaturaken supados sadaya gadhah kaseragaman wekdal lan tumindak, "gaya bersajak"
Molière asring dipungayutaken kaliyan andharan bilih komèdi punika "castigat ridendo mores" utawi "ngritik adat-istiadat ngginakaken humor" satunggaling pocapan ingkang sajatosipun dipundamel déning tiyang ingkang gesang satunggal mangsa kaliyan Molière, Jean de Santeuil lan kadang kala dipunwastani minangka peribasa Latin lawas
Sanajan remenipun punika marang tragedi ingkang sampun piyambakipun cobi majengaken lantaran "Illustre Theatre", Molière dados kondhang amargi karya-karya "farce"-nipun, ingkang padatanipun kapérang dados satunggal babak lan dipunpentasaken bibar drama tragedi.
Sapérangan saking drama "farce" punika namung sapérangan ingkang sinerat lan dipunpentasaken ngginakaken gaya Commedia dell'arte mawi improvisasi ingkang dipunlampahi dhedhasar canovaccio (garis besar carita)
Piyambakipun ugi nyerat kalih komedi mawi sajak, nanging karya-karya mau boten patia sukses lan dipunwastani boten patia wigati
Ing salajengipun Molière konsèntrasi nyerat komedi musikal, déné pageleran drama dipunbarengi kaliyan tetembangan lan jogèd utawi gabungan saking kalih mau
"Les Précieuses ridicules" paring Molière kawigatosan lan panyaruwé saking kathah tiyang, nanging karya mau kirang kondhang
Piyambakpun lajeng nyuwun marang kanca saking Italia Tiberio Fiorelli ingkang kondhang amargi karyanipun "Scaramouche", supados mulang tèhnik-tèhnik Commedia dell'arte
Karyanipun ing taun 1660 "Sganarelle, ou le Cocu Imaginaire" ("The Imaginary Cuckold") kadosipun kalebet pakurmatan kanggé Commedia dell'arte lan kanggé ara-araipun
Tema gayutan perkawinan wonten ing naskah mau ndramatisir pamikiran Molière babagan kapalsunan ingkang dipunkandhut ingkang hubunganipun antar manungsa
Pamikiran punika katingal wonten ing karya-karya salajengipun lan dados sumber ilham kanggé para panyerat bibaripun kalebet (saking babagan sanès lan kanthi akibat ingkang bènten) Luigi Pirandello
Karya punika nggambaraken satunggaling kucing-kucingan kaih pasangan ingkang saben pasangan rumaos dipunkhianati déning pasangan ingkang satunggalipun lan kalebet ingkang kapisan wonten ing 'Jealousy series' (cariyos merinan) karya Molière ingkang kalebet wonten ing jeronipun "Dom Garcie de Navarre" (boten sukses), "L'École de Maris" lan "L'École des femmes"
Ing taun 1661 supados damel remenipun ingkang nyokong, Monsieur ingkang saèstu remen ing donyaning panglipur lan kagunan saéngga kasingkir saking masalah nagara, Molière nyerat lan mentasaken "Dom Garcie de Navarre, ou le Prince Jaloux" ("The Jealous Prince"), satunggaling komedi heroik ingkang kailhami satunggaling karya Cicognini
Kalih koemdi sanèsipun ing taun ingkang sami punika "L'École des Maris" ("The School for Husbands") ingkang sukses sanget "Les Fâcheux", mawi sub-sesirah "Comédie faite pour les divertissements du Roi" (komedi kanggé remenipun Raja) amargi dipunpéntasaken wonten ing pista ingkang dipunwontenaken déning Nicolas Fouquet kanggé paring pakurmatan marang sang panguwaos
Adicara panglipur punika damel Jean-Baptiste Colbert nuntut supados Fouquet dipuncekel amargi nelasaken artanipun masarakat lan piyambakipun kaumur seumur uripipun
Nalika taun 1662 Molière pindhah dhateng Théâtre du Palais-Royal taksih kaliyan kanca-kancanipun saking Italia lajeng krama kaliyan Armande, ingkang piyambakipun dipunanggep dados rayi kandungipun Madeleine
Nanging prakiraan Armande punika mbok manawa kputri karam Madeleine saking hubunganipun kaliyan Duc of Modène
Wonten ing taun ingkang sami piyambakipun méntasaken "L'École des Femmes" ("The School for Wives") ingkang langsung dipunsebat minangka satunggaling adhikarya
Drama punika nyindir babagan pendidikan minim ingkang dipunparingaken marang putri-putri saking kulawarga ingkang sugih lan nedahaken gesangipun Molière piyambak
Karya mau lan pagesangan anggènipun omah-omah punika pikantuk kathah "kecaman"
Péntas mau medalaken protès ingkang dipunwastani "Quarrel of L'École des femmes." Saking sisih artistik Molière nanggepi kanthi kalih karya ingkang boten patos kondhang: "La Critique de "l'École des Femmes"", wonten ing mriku piyambakipun mbayangaken para pamirsa karya-karya sadèrèngipun rawuh ing mriku
Pérangan punika kadosipun mbetahaken andharan: karya punika nyindir tiyang ingkang sampun ngritik "L'Ecole des Femmes" kanthi cara nedahaken ing dalu bibar mirsani pagelaran mau; karya punika mangsuli sadaya kritik ingkang naté dipunandharaken babagan paméntasan mau kanthi cara nyajèkaken "arguman" para pangritik lajeng dipunwangsuli
Punika ingkang dipunwastani "Guerre Comique" (Perang Komedi) déné pihak oposisi punika kaisi déning panyerat-panyerat kados Donneau de Visé, Edmé Boursault, lan Montfleury
Nanging lawan ingkang langkung tememen punika nembé dipundhapuk, kanthi punjer marang pamikiran pulitik lan pagesangan pribadi Molière
Satunggaling golongan kanthi nama "parti des Dévots" medal ing kalangan inggil Prancis ingkang mrotes "realisme sastra" lan boten sopanipun Molière ingkang kebangeten amargi damel isin pihak tartamtu
Tiyang-tiyang mau nuduh krama kaliyan putrinipun piyambak
Pangéran Conti, ingkang rumiyin punika kanca raketipun Molière, gabung ing golongan punika
Molière ugi gadhah mungsuh sanès ing antawisipun para Jansenist lan sapérangan panyerat tradhisional
Nanging Raja nedahaken kasetyanipun marang Molière, kanthi maringi dana pènsiyun lan ugi sarujuk dados bapak baptis putra kapisan Molière
Boileau ugi njurung lantaran andharan-andharan ingkang piyambakipun lebetaken ing "Art Poétique" karyanipun
Kekancanan antawisipun Molière kaliyan Jean Baptiste Lully paring prabawa kanggé nyerat "Le Mariage Forcé" lan "La Princesse d'Élide" kanthi sub-sesirah "Comédie galante mêlée de musique et d'entrées de ballet" (komedi mawi semangat campur musik lan sajian balet), kaserat minangka "divertissements" (panglipur) astana ing Versailles
"Le Tartuffe, ou L'Imposteur" ugi dipunpentasaken ing Versailles nalika taun 1664 lan damel skandal paling ageng wonten ing karier kagunan Molière
Panggambaran wonten ing naskah mau babagan kamunafikan golongan ingkang gadhah kuwaos dipunwastani minangka "penghinaan" lan dados debat.
Naskah punika ugi ngemu dhukanipun kaum Jansenist lajeng drama mau dipunpenging péntas
Moliére tansah ngatos-atos supados boten nyerang institusi monarki lan kuwaosing Gréja
Piyambakipun pikantuk kalenggahan minangka salah satunggal tiyang ingkang dipunremeni déning Raja
Konon, sang Raja paring pamrayogi supados mbatalaken pamentasan "Tartuffe", lan sang dramawan kanthi rikat nyerat "Don Juan, ou le Festin de Pierre" minangka gantosipun
Naskah mau kalebet satunggaling karya ingkang anes, dhedhasar karya Tirso de Molina lan kailhambi cariyos gesangipun Giovanni Tenorio, kaserat ing prosa ingkang raosipun taksih modhèren dumugi sapunika
Karya punika nyariyosaken satungalingateis ingkang dados "munafik" ing agami saéngga dipunukum déning Gusti
Sang Raja, pisan malih njagi lan dados penyokong resmi kanggé golongan Molière
Sub-sesirah kanggé paméntasan punika ngandharaken bilih karya punika dipundamel "par ordre du Roi", awit saking dhawuhipun Raja, lan karya punika katampi kanthi saé tinimbang ingkang rumiyin
Nalika taun 1666, "Le Misanthrope" dipunpéntasaken
Karya punika dipunwastani minangka adikarya Molière ingkang radi sampurna, karya ingkang wonten kandhutan moral nanging poten patos dipunregani ing jaman mau
Karya punika ngewahi pandhangan Donneau de Visé, ingkang remen kaliyan pagelaranaipun
Nanging kanthi komersial karya punika boten sukses, meksa Molière supados éngal-énggal nyerat "Le Médecin malgré lui" (The Doctor Despite Himself), satunggaling satir dhumateng ngèlmu-ngèlmu alam ingkang resmi
Karya punika sukses sanajan wonten pandangon moral déning Pangeran Conti, paring pandangon marang téater limrahipun lan mliginipun Molière
Wonten ing sapérangan karyanipun, Molière nggambaraken dhokter-dhokter ing zamanipun minangka tiyang ingkang gumedhé ingkang boten pinter ngginakaken Basa Latin kanggé medalaken "kesan terpelajar"la namung mangertos clyster lan "pendarahan" minangka pangobatan ingkang boten èfèktif
Bibar "Mélicerte" lan "Pastorale Comique" piyambakipun nyobi malih méntasaken "Tartuffe" nalika taun 1667 mawi irah-irahan "Panulphe" utawi "L'imposteur"
Nalika Raja nilaraken Paris kanggé lelampahan mubeng, Lamoignon lan Biskop Agung mbredel paméntasan mau
Raja lajeng maringi langkung kathah kalonggaran marang "Tartuffe" pirang taun salajengipun, bibar piyambakipun langkung gadhah kuwaos saking pihak Gréja
Molière lajeng gerah lan kirang produktivitasipun
"Le Sicilien, ou l'Amour Peintre" dipunserat kanggé karaméan ing Astana Saint-Germain kalajengaken ing taun 1668 déning "Amphitryon" ingkang "elegan" lan cetha kailhami déning versi Plautus nanging kanthi parumpamaan marang selingkuhing Raja
"George Dandin, ou le Mari Confondu" ("The Confounded Husband") boten patos katampi nanging malah sukses lantaran "L'Avare" ("The Miser") ingkang sapunika kathah dipuntepangi
Sareng kaliyan Lully piyambakipun ngginakaken malih musik kanggé "Monsieur de Pourceaugnac", kanggé "Les Amants Magnifiques", lan pungkasan kanggé "Le Bourgeois gentilhomme" ("The Middle Class Gentleman"), satunggal malih adikaryanipun
Karya punika katujukaken kanthi langsung marang Colbert, mantri menjarakaken panyokong lawasipun, Fouquet
Kolaborasi kaliyan Lully kapungkasan kanthi "tragédie et ballet", "Psyché" dipunserat sareng kaliyan Pierre Corneille lan Philippe Quinault